CELEX: 32007R0903
Language: fi
Date: 2007-07-27 00:00:00
Title: Komission asetus (EY) N:o 903/2007, annettu 27 päivänä heinäkuuta 2007 , tiettyjen tavaroiden luokittelusta yhdistettyyn nimikkeistöön

28.7.2007   
            
            
               FI
            
            
               Euroopan unionin virallinen lehti
            
            
               L 196/35
            
         
      KOMISSION ASETUS (EY) N:o 903/2007,
   annettu 27 päivänä heinäkuuta 2007,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tullikoodeksikomitea ei ole antanut lausuntoa puheenjohtajansa asettamassa määräajassa,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä heinäkuuta 2007.
      
         
            Komission puolesta
         
         Franco FRATTINI
         
         
            Varapuheenjohtaja
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 733/2007 (EUVL L 169, 29.6.2007, s. 1).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  32 × 21 mm kokoiset litteät liuskat, joiden valmistusaineet ovat (painoprosentteina):
                  
                              natriumalginaatti
                           
                           
                              24-32
                           
                        
                              maltodekstriini
                           
                           
                              20-28
                           
                        
                              aromit
                           
                           
                              5-15
                           
                        
                              vesi
                           
                           
                              5-15
                           
                        
                              karrageeni
                           
                           
                              5-15
                           
                        
                              mikrokiteinen selluloosa
                           
                           
                              4-10
                           
                        
                              glyseriini
                           
                           
                              4-10
                           
                        lesitiini, aspartaami, natriumsakariini, asesulfaami K, neohesperidiini DC, väri E 102, väri E133.
                  Tuotetta markkinoidaan hengityksenraikastajaliuskoina, jotka asetetaan liukenemaan kielen päälle.
               
               
                  2106 90 98
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten ja CN-koodien 2106, 2106 90 ja 2106 90 98 nimiketekstien mukaisesti.
                  Tuotetta ei voida luokitella nimikkeeseen 3306 kuuluvaksi suunhoitovalmisteeksi, koska siihen ei sisälly erityisiä aineosia, jotka edistäisivät suuontelon puhtautta.
                  Tuote on luokiteltava nimikkeeseen 2106 kuuluvaksi ihmisravinnoksi tarkoitetuksi elintarvikevalmisteeksi, sillä sen sisältämillä aineilla on ravintoarvoa (ks. harmonoidun järjestelmän nimikettä 2106 koskevien selitysten ensimmäisen kohdan A alakohta ja toisen kohdan B alakohdan 9 kohta).